
Jura

Kulcsszavak: textúra,gipsz,kísérletezés,absztrakció,figurativitás

A Kari Művészeti és Művészettudományi Diákköri Konferencián való részvételre a
Jura című munkámmal szeretnék pályázni. A munka címe a mezozoikum középső időszakára
utal, mely a ,,Hüllők” vagy a ,,Dinoszauruszok” kora néven ismert.
Az alkotás mérete 95x140 cm. A munka három vászonból áll, melynek összeszerelését
hátulról oldottam meg kis falapok segítségével. A vásznak újrahasznosítottak, diszperzittel
alapoztam azokat. A munka vegyes technikával készült. Legnagyobb része gipsz, melyet
legelőször vittem fel a vászonra - ezzel vázlatolva fel a képet. A különböző textúrák
kialakítása és a gipsz biztonságos kötése érdekében kétféle ragasztót használtam, technokolt
és faragasztót. Akril festékekkel dolgoztam a kialakított felületekre. A téma vezetőm Bullás
József adjunktus. A képet 2024. október végén kezdtem el és november végén fejeztem be.
A gipsszel való foglalkozás számomra kísérletezés, melynek egy példája a Jura című
pályamunkám. Ebben a viszonylag újnak mondható helyzetben, melyet a gipsz és annak más
anyagokkal való keverése jelent, nagyon jól érzem magam és sok lehetőséget látok benne.
Kísérletezek minél változatosabb textúrák létrehozásával, melyek felszabadítanak absztrakt
elgondolásaim létrehozásában. Ezzel egy időben billeg a munkám a figurativitás és
absztrakció határán, melyet szintén egy izgalmas kérdésként élek meg.
A humor egy új összetevő, mely megjelenik a munkáimban. Ennek igyekszem teret adni,
ahogy a véletlennek és a lazaságnak is. Jura című munkám ugyanakkor nem konfliktusmentes
és nem süllyed apátiába.
Igyekeztem a színek harmóniájával és diszharmóniájával, a textúrákkal,
domborulatokkal egy élő felületet létrehozni. Remélem, hogy ezek által mindenki
kialakíthatja a saját igazságát vagy legalábbis jól szórakozik rajta



